Policia Nacional i Local de Paterna reforcen el servei de documentació i de justificants per als afectats per l'incendi
10/02/2017

# Policia Nacional i Local de Paterna reforcen el servei de documentació i de justificants per als afectats per l'incendi

[![Policia Nacional i Local de Paterna reforcen el servei de documentació i de justificants per als afectats per l'incendi](/images/noticias/2017/02/policia-justificantes.jpg)](/images/noticias/2017/02/policia-justificantes.jpg)

10.02.2017

Des que es va declarar l'incendi, més de 100 persones afectades han acudit a la comissària de la Policia Nacional de Paterna a fer-se un nou DNI o passaport i prop de 40 ho han fet a la de la Policia Local per aconseguir un certificat que justifiqui la seua absència al treball per l'incendi

Els Cossos Nacional i Local de Policia de Paterna han reforçat els seus serveis administratius per atendre a tots els afectats per l'incendi de l'empresa de productes químics registrat aquest dimecres al polígon industrial de Fuente de Jarro.

En el cas de la Policia Nacional, la comissària paternera manté hui ampliat l'horari del Servei de Documentació mitjançant el qual expedeix DNI i Passaports per tramitar aquests documents a tots aquells treballadors i/a persones que no el portaren, bé perquè els seus efectes personals estaven en algunes de les naus afectades pel foc o perquè estaven dins d'algunes de les empreses situades en el perímetre que segueix perimetrat o simplement se'ls haguera extraviat durant l'evacuació.

Tal com assenyala l'Inspector Cap, Segon Cap de la Policia Nacional, Fernando Reboyras, “des d'ahir fins avui, la Comissària de Paterna (C/ Roses, 27) ha atès a més d'un centenar de persones afectades, directa o indirectament, per l'incendi que han vingut a fer-se una nova documentació” i ha informat que avui divendres, el servei de documentació de Paterna es mantindrà ininterrompudament fins a les 21 hores, demà els tràmits es derivarien a l'oficina de la calli Hospital de València mentre que la setmana que ve podrien seguir realitzant els tràmits a Paterna de 9 a 14 hores i de 16 a 19 hores.

Per la seua banda, la Policia Local de Paterna ha habilitat un servei especial en la Central de Policia, coordinat amb el Servei d'Informació i Atenció al Ciutadà (SIAC) de l'Ajuntament de Paterna i amb Asivalco, per certificar les absències al treball i a centres escolars dels treballadors afectats per l'incendi i/o l'evacuació.

El Cap de la Policia Local, Rafael Mestre ha indicat que “des que es va produir l'incendi fins al dia de hui, més de 40 persones s'han acostat fins a la central – situada en Ciutat de Lliria, 3 – per sol•licitar un certificat que justifique que l'incendi ha sigut la causa de la seua absència al lloc de treball en el dia del succés i/ en posteriors”.